**Az MNF Magyar Nemzeti Filharmonikus Nonprofit Kft.**

**üzleti jelentése**

**2016.**

**1. A társaság bemutatása**

**Neve**: MNF Magyar Nemzeti Filharmonikus Zenekar, Énekkar és Kottatár   
Nonprofit Korlátolt Felelősségű Társaság

**Székhelye:** 1095 Budapest, Komor Marcell u. l.

**Létesítő okirat kelte:** 2009. június 30.

**Cégbejegyzés kelte:** 2009. október 15.

**Társaság jogállása:** közhasznú jogállás

**Társaság alapítója:** Magyar Állam

**Képviselője:** Emberi Erőforrások Minisztériuma

**A tulajdonosi jogok gyakorlója:** Emberi Erőforrások Minisztériuma

**Tulajdoni hányada:** 100%

**Törzstőke:** 10 000 000 Ft - pénzbeli betét

**Jogelődje:** Magyar Nemzeti Filharmonikus Zenekar, Énekkar és

Kottatár Közhasznú Társaság

**A Társaság célja, tevékenységi köre**

**A társaság cél szerinti kiemelkedő közhasznú tevékenységei TEAOR szerinti besorolásban:**

TEAOR szám – tevékenység:

8541 08 Felső szintű, nem felsőfokú oktatás

8542 08 Felsőfokú oktatás

8532 08 Szakmai középfokú oktatás

8552 08 Kulturális képzés

8559 08 M.n.s. egyéb oktatás

9001 08 Előadó-művészet (főtevékenység)

9003 08 Alkotóművészet

9002 08 Előadó-művészetet kiegészítő tevékenység

9101 08 Könyvtári, levéltári tevékenység

9329 08 M.n.s. egyéb szórakoztatás, szabadidős tevékenység

**A Társaság általános közhasznú tevékenységei TEAOR szerinti besorolásban:**

TEAOR szám – tevékenység:

5811 08 Könyvkiadás

5814 08 Folyóirat Időszaki kiadvány kiadása

5920 08 Hangfelvétel készítése, kiadása

1723 08 Irodai papíráru gyártása

1812 08 Nyomás ( kivéve napilap)

1820 08 Egyéb sokszorosítás

4791 08 Csomagküldő, internetes kiskereskedelem

4799 08 Egyéb nem bolti, piaci kiskereskedelem

5911 08 Film-, videó- és televízió műsorgyártás

5920 08 Hangfelvétel készítése, kiadása

5913 08 Film-, videó- és televízió programterjesztés

***A Társaság vállalkozási tevékenységet közhasznú céljainak elérése érdekében, azokat***

***nem veszélyeztetve, végez. (Kszt.4.§(l)b)***

**A Társaság vállalkozási tevékenységei TEAOR szerinti besorolásban**

TEAOR szám – tevékenység:

5819 08 Egyéb kiadói tevékenység

4761 08 Könyv kiskereskedelem

4762 08 Újság-, papíráru-kiskereskedelem

4742 08 Telekommunikációs termékek kiskereskedelme

4778 08 Egyéb m.n.s. új áru kiskereskedelem

5630 08 Italszolgáltatás

6820 08 Saját tulajdonú, bérelt ingatlan bérbeadása, üzemeltetése

7722 08 Videó kazetta, lemez kölcsönzése

7311 08 Reklámügynöki tevékenység

7312 08 Médiareklám

5920 08 Hangfelvétel készítése, kiadás

5911 08 Film- videó-, televízió műsorgyártás

5920 08 Hangfelvétel készítés, kiadás,

6010 08 Rádióműsor-szolgáltatás,

6020 08 Televízió műsor összeállítása, szolgáltatása

Hasonlóan a korábbi évekhez a társaság vállalkozói tevékenysége jelentéktelen volt.

A jelentés összeállítója: Szilárd Csaba gazdasági igazgató

**A társaság 2016. évi közhasznúsági és üzleti tevékenységének értékelése:**

**Gazdálkodás**

A MNF Nonprofit Kft. 2016. évi működésére a legnagyobb hatással Kocsis Zoltán betegsége és halála volt. Ez feltehetően még évekre meghatározza társaságunk működésének minden elemét.

A tervezett 2 188 025 ezer forinttal szemben 2 238 494 ezer forint lett az árbevételünk (+ 50 469 ezer forint 2,3 %) és ezzel fennállásunk óta a legnagyobb bevételt értük el. A bevételeken belül a belföldi árbevétel

140 964 ezer forinttal (235,3%) lett több tervezettnél, ezzel szemben export bevételünk 126 719 ezer forinttal (-29,7%) lett kevesebb annál, mint ami terveinkben szerepelt. Ennek az volt az oka, hogy mi a tervezés során export bevételként számoltunk a Bartók évhez, illetve az 1956-os forradalom és szabadságharchoz kapcsolódó külföldi előadásaink várható bevételeivel, de mert ezeket emlékbizottságok folyósították részünkre, ezért belföldi bevételként kellett elszámolnunk.

Anyagköltségünk 4 331 ezer forinttal (148,9 %) lett magasabb, mint a tervezett. A 13 195 millió forint, amit az elmúlt évben anyagbeszerzésre fordítottunk abszolút értében is kevés, összes ráfordításainkhoz viszonyítva (0,6 %) pedig jelentételen. Csak a tervezetthez képest volt növekedés, mert a bázisoz képest 7 000 forintos a csökkenés. A tervezettnél több irodaszert használtunk (pl. az ÁSZ vizsgálat anyagainak szkennelése) , és a húrok ára is emelkedett.

Az igénybe vett szolgáltatások (52-es számlacsoport) a tervhez képest 48 148 ezer forinttal csökkentek (78,4 %), a bázishoz képest viszont 22 361 ezer forinttal (114,7 %) lettek magasabbak. A „túltervezés” egyértelműen Kocsis Zoltán betegségével magyarázható. Így például számolnunk kellett azzal, hogy Kocsis Zoltán nem tudja majd levezényelni valamennyi koncertjét (pl. a japán-sanghaji fellépéseinken már nem vett részt), ezért a szóba jöhető helyettesítő művészek honoráriumával, az ilyenkor természetesen megnövekvő szállás, utazás, reklám stb. költségekkel is terveznünk kellett. Az, hogy végül is több mint huszonkét-millió forintot sikerült megtakarítanunk a tervezett összegből munkatársaink lelkiismeretes munkájának és takarékos szemléletének eredménye.

Az igénybe vett szolgáltatások (53-as számlacsoport) értékben nem számottevőek, 14 868 ezer forint. Itt a tervhez képest 1 705 ezer forint (89,7 %) a megtakarítás, de a fentebb írottakhoz képest (52-es számlacsoport), ez kevésbé munkatársaink jó vagy rossz munkájának eredménye. Az itt elköltött pénzek zöme (posta, biztosítás, hatósági díjak, jogdíjak stb.), olyan költségek, amelyekkel igazán nem lehet gazdálkodni, mert bár nyilvánvaló, hogy a jogdíj nagysága is szerepet kell, játsszon egy-egy műsor összeállításakor, nem ez a döntő szempont.

A bérköltség a tervezetthez képest 37 321 ezer forinttal (102,6 %) nőtt, ennek egyik oka, hogy a tervezetthez képest koncertjeink száma is több lett: 6-al több (nagy) és 15-tel több (kisformációs) hangversenyt adtunk, mint amennyit terveztünk. Költségeinkben és ráfordításainkban 85-90 %-ot tesz ki a személyi ráfordítások aránya, művészeink bérrendszerében jelentős tétel a szolgálatteljesítési pótlék (zenekar: 33,1 %, énekkar 16,4 %, összesen 27,0 %), ezért a fellépések számának növekedése eleve magával kellett vonzza a bérköltség növekedését. Mind ezek mellett úgy találtuk és találjuk, hogy művészeink jövedelme messze elmarad a kívánatostól. A hasonló kvalitású nyugat-európai, észak-amerikai komolyzenei együttesekhez nem is hasonlítjuk magunkat, de azt, hogy a Budapesti Fesztiválzenekarban az egy főre jutó havi jövedelem meghaladja a 800 ezer forintot, szemben a mi 450 ezer forintunkkal, méltánytalannak tartjuk.

Személyi jellegű egyéb költségeink 12 996 ezer forinttal (114,2 %), haladták meg a tervezettet. Ennek oka, hogy az év folyamán többen nyugdíjasok lettek, és a számukra fizetendő felmondási díjat itt kell elszámolni.

Bérjárulékaink 5 612 ezer forinttal (101,6 %) tértek el a tervezettől ez a személyi jellegű ráfordításink növekedésének következménye.

Értékcsökkenési leírásunk összege 672 ezer forinttal (96,2 %) lett alacsonyabb a tervezettnél ennek oka, a 2016- várt trombiták csak 2017-ben érkeznek meg társaságunkhoz.

Egyéb ráfordításainknál, az eltérés a tervezetthez mért eltérése számottevő (37 275 ezer forint, 183,2 %). Ez a 2016.évi terveink egyik változatában sem szerepelt. Társaságunknál 2016. márciusában olyan személyi változás történt (új művészeti vezető), mely magával vonja az elfogadott üzleti tervünk megváltozását, melynek következtében várhatóan új műsoraink, új koncert-helyszíneink, új szólistáink stb. lesznek, és ezek fedezetére indokoltnak találtuk egy 37 500 ezer forintos céltartalék képzését.

Pénzügyi műveleteink bevételei 211 ezer forinttal (91,7 %) lettek alacsonyabbak, ráfordításai viszont 333 ezer forinttal ((324,9 %) lettek magasabbak a tervezettnél. Oka: a Magyar Államkincstár betétpolitikája.

Tekintettel arra, hogy pénzállományunkat nem fektethetjük be csak garantált állami, kincstári papírokba, így ez a helyzet a jövőben is a kincstár betétpolitikájának a függvénye marad,

90 napon túli kinnlevőségünk: Naive, szla szám: 2015. 04.15. V4000402: 2.776.584.- Korosítás 365-999 nap

Lemezfelvétel, a fizetés feltétele a lemez kiadása, ami Kocsis Zoltán örököseinek jóváhagyásától függ.

90 napon túli tartozásunk nem volt.

Azon kevés gazdálkodó társaság közé tartozunk, ahol a pénzállomány a saját tőke összegét meghaladta.

Az évet úgy indítottuk, hogy a 2015.évi 1 875 000 ezer forint értékű közhasznúsági támogatásunkkal szemben a támogatásunk csak 1 666 000 ezer forint lesz, júliusban át kellett dolgozzuk éves tervünket, majd szeptember 20.-án megemelték támogatásunkat 1 8666 000 ezer forintra. Ez bár társaságunk működése szempontjából rendkívül örvendetes dolog volt, hasonlóan viszont a korábbi évekhez nagyon nehezítette tervszerű gazdálkodásunkat

Mindezek mellett olyan magas színvonalon tudtuk folytatni művészeti munkánkat, mint amit a hazai és külföldi közönségünk az évek során megszokott tőlünk.

Az év folyamán 105 koncertet adtunk 6-tal többet, mint 2015-ben. Az énekkar 18, a zenekar 48 alkalommal lépett fel önállóan, 18 ízben közösen, 21 esetben pedig valamely más művészeti együttessel.

30 saját és 75 idegen rendezésű hangversenyünk volt 64 koncertet adtunk Budapesten, 22-őt vidéken, 19-et pedig külföldön, 25 olyan hangversenyünk volt, mely kifejezetten az ifjúságnak szólt, óvodástól a késő kamaszkorig.

A fentieken túl, 30 un. kis formációs koncertet (vonósnégyes, fúvósötös stb.), illetve kismesteri kurzust tartottunk az ország hátrányos helyzetű általános-, illetve zeneiskoláiban.

„Zene: a csendhez legközelebbi állapot, mely kifejezi a kifejezhetetlent.” (Aldous Huxley)

Most, amikor nem múlik el hét, hogy ne kapnánk hírt valamely sok áldozattal járó robbantásról, amikor a közvetlen szomszédunkban évek óta ropognak a fegyverek, különösen találóak Huxley szavai, miért is úgy tartjuk, hogy mindenki missziót teljesít, aki egy csendes szót mond, egy szépen csengő rímet szaval, egy dallamot dúdol vagy muzsikál.

Mi, úgy gondoljuk, hogy minden, amit teszünk misszió, de a mindenen belül három olyan terület van, amelyet különösen annak tartunk:

**A vidéki hangversenyek:**

A hivatásos fővárosi székhelyű zenei előadó-művészeti intézmények közül a Nemzeti Filharmonikus Zenekar és a Nemzeti Énekkar adja a legtöbb koncertet vidéken.

Az ilyen jellegű koncertek rendezője nagyobb részt a Filharmónia Magyarország Kft. Ez a kft. állja művészeink a koncert helyszínére szállításának költségeit (busz), illetve a szólisták honoráriumának egy részét, ugyanakkor a Filharmónia kft-t illeti a teljes árbevétel.

E koncertekért társaságunk nem részesül honoráriumban. Ennek az együttműködésnek történelmi hagyományai vannak ezért nem vizsgáltuk és nem vizsgáljuk, hogy a ránk jutó költségek más célra való fordításából (pl. a külföldi turnék támogatása) milyen előnyei származnának társaságunknak. Úgy véljük, hogy alapvetően azért is vagyunk, hogy az ország legkisebb településére is elvigyük az élő komolyzene hallgatásának örömét. Zenekarunk nem budapesti koncertjeinek határt szab a helyszín, ezért a zenekari hangversenyek általában a városokban kerülnek megrendezésre. Az elmúlt évben felléptünk: Egerben, Győrben, Martonvásáron, Miskolcon, Nyíregyházán, Pécsen, Szegeden, Szolnokon és Szombathelyen.

**Az edukációs program:**

Mint a komolyzene hivatott megszólaltatóinak, feladata az is, hogy a műfajnak minél több hívet szerezzünk. Ezért, a hagyományosnak számító ifjúsági hangversenyek mellett elkezdtünk olyan kis formációs koncerteket tartani, melyeken egy vonós négyes, egy fúvós ötös, egy trió stb. vesz részt, vagy a zeneiskolákban tartanak művészeink kismesteri kurzusokat.

Ezeknek a hangversenyeket, kurzusukat az ország leghátrányosabb helyzetű általános- vagy zeneiskoláiban tartjuk: Abonyban, Balatonbogláron, Balatonfűzfőn, Balkányban, Beremenden, Berettyóújfaluban, Cegléden, Csongrádon, Csökmőn, Gyönkön, Hajdúhadházon, Hajdúnánáson, Hajdúsámsonban, Karcagon, Kazincbarcikán, Kisvárdán, Komlón, Mágocson, Makón, Nagyatádon, Nyíregyházán, Pitvaroson, Püspökladányban, Szekszárdon, Szentesen, Szentlőrincen, Újfehértón, Vásárosdombón és Vásárosnaményben

tartottunk kisformációs koncertet, illetve kis-mester kurzust.

A koncertek ismeretterjesztő jellegüknél fogva alkalmasak a gyerekek zenei ismereteinek bővítésére, de elsősorban olyan élményt nyújtanak, ami felkeltheti bennük a komolyzene iránti érdeklődést, illetve a már zenélő gyerekeknek inspirációt adhat további tevékenységükhöz.

A hangversenyek anyagát egyeztetjük a vendéglátó iskolák tanáraival, illetve lehetőséget biztosítunk arra, hogy a koncerten tehetséges diákok is fellépjenek. A műsor mindig gyerekközpontú, sok, színes magyarázattal ellátott, ahol igyekszünk az ifjak érdeklődését felkelteni a klasszikus zene és a különböző hangszerek iránt. Az útra kelő kvartettek és kvintettek művészei mindig azok közül kerülnek ki, akik a legnagyobb affinitást mutatják a tanítás, a fiatalok beavatása iránt.

A koncert után a művészeink a helyi tehetséges tanulóknak „Kis-mester kurzust” tartanak, melyen a növendékek mellett a tanszaki tanárok, érdeklődő szülők is részt vehetnek. Itt Magyarország legjobb művészei csiszolják a zenét tanuló diákok tudását, finomítják a technikájukat, beavatják kisebb-nagyobb fortélyokba őket.

**Vendégszereplés a Kárpát-medencei magyarok (is) lakta településeken**

Ezek a koncertek rendkívüli fontossággal bírnak műsorpolitikánkban, mint ahogy művészeinkben is életre szóló nyomot hagynak. Az 2016-ben Nagyszentmiklóson, Bartók szülővárosában énekkarunk hangversenyével nyílott (nem hivatalosan) a Bartók év, majd ugyancsak a Bartók év keretében léptünk fel Kolozsváron és Marosvásárhelyen.

Annak, hogy ezeket a szerepléseinket kiszélesítsük és megsokszorozzuk – még a megemelt – és remélhetőleg megmaradó - támogatásunk ellenére is – anyagi akadályai vannak, mert nem tudjuk finanszírozni a szállásköltséget. Ezért például a 250 kilométerre lévő Nagyszentmiklóst énekkarunknak egy nap alatt kellett oda-vissza megjárnia. (Megjegyezzük, hogy a Budapest – Nyíregyháza – Budapest, vagy a Budapest – Szombathely – Budapest utjaink is egy naposak!)

\* \* \*

J**EGYÉRTÉKESÍTÉS**

**(csak a saját szervezésben megvalósuló koncertek)**

Tervezett előadásszám 26

Terven felüli koncertek 2

Elmaradt előadás 1

Összesen megvalósult: 27

A 2016. üzleti évben a tervezetten felül még két előadásra került sor:

április 29. a Nemzeti Énekkar új karnagyának bemutatkozó koncertje

december 10. hangverseny Kocsis Zoltán emlékére

Rossz idő miatt az esőnapon sem tudtuk megtartani az első martonvásári Beethoven estet, így ebben az évben csak két alkalommal adtunk szabadtéren koncertet.

Előadásszám helyszínenkénti bontásban:

Nemzeti Hangversenyterem 12

Fesztiválszínház 6

NFZ próbaterem 3

Zeneakadémia 3

Martonvásár - szabadtéri 2

Pesti Vigadó 1

Összesen 27

Az összes előadásból:

Ifjúsági 6

Kamarazenei 3

Szabadtéri 2

A főbb értékesítési mutatók a 2015. évi eredményekkel összevetve:

Az értékesítés főbb mutatói 2016. év 2015. év %

Koncertek száma (db) 27 30 90,0

Férőhelyek száma (db)\* 23 168 27 432 84,5

Eladott jegyek száma (db) 20 986 24 131 87,0

- Nem fizető néző\*\* 240 204 117,6

\* A férőhelyek száma az egyes előadások speciális színpadigénye és a különböző előadóhelyek befogadóképessége miatt változó.

\*\* A 2016. évben a 240 nem fizető nézőből 145-en (60 %) a Kocsis Zoltán emlékkoncert résztvevői voltak.

**Látogatottság**:

Látogatottsági mutatóink előző évihez képest 2,6 %-al javultak. Jelentős, 18,5 %-os nézőszám növekedés a Fesztivál Színházban tartott előadásoknál látható, de a terem csekélyebb befogadóképessége miatt ez nem változtat számottevően az összes helyszínre vonatkozó adaton.

Előadóhely 2016. év (%) 2015. év (%)

Bartók Béla Nemzeti Hangversenyterem 89,1 86,3

Zeneakadémia Nagyterem 91,5 99,8

Fesztivál Színház (ifjúsági-családi ea.) 90,2 71,7

Próbaterem (kamarazenei ea.) 98,9 97,2

Martonvásár Beethoven estek - szabadtér 100,9 95,9

Pesti Vigadó 65,2 -----

Látogatottság összes helyszín 90,6 88,0

A jegyértékesítés bevételei és költségei:

Bevételek és költségek 2016. év 2015. év

nettó (Ft) nettó (Ft)

Jegybevétel összesen 40 958 364 45 188 133

Költségek

- jutalék 4 246 088 4 179 077

- rendszerhasználati díj 888 171 1 051 762

- tiszteletjegy-érték\* 948 032 469 291

Költségek összesen 6 082 291 5 700 130

\* A 2016. évben a tiszteletjegy érték 63 %-át az emlékhangverseny meghívott vendégeinek belépőjegyei teszik ki.

**A jegyértékesítési rendszer jellemzői**:

Immár harmadik éve, hogy szakítottunk a hagyományos, fix bérletekkel. A vásárlók szabadon állíthatták össze saját sorozatukat az évad teljes koncertkínálatából. Kedvezményrendszerünket is megtartottuk, amely a minél több előadásra történő vásárlást ösztönzi az alábbiak szerint:

legalább 3 különböző előadásra egyidejűleg történő vásárlás esetén 15 %

legalább 4 különböző előadásra egyidejűleg történő vásárlás esetén 25 %

legalább 5 különböző előadásra egyidejűleg történő vásárlás esetén 35 %

legalább 8 különböző előadásra egyidejűleg történő vásárlás esetén 50 %

kedvezményt biztosítottunk a teljes jegyárból.

Tapasztalatok:

A kezdeményezés továbbra is népszerű, nézőink jelentős része élt a minimum 5 illetve 8 előadáshoz kapcsolódó kedvezménnyel. Az évadhirdetéskor megnövekedett érdeklődés - a megfelelő szerverkapacitásnak köszönhetően – az értékesítésben nem okozott fennakadást.

Az elővétel időszakában a népszerűbb művek, ismertebb vendégművészek iránt mutatkozik nagyobb érdeklődés, így az évad során a közönségkapcsolati és a marketing munkában a különleges, egyedi, esetenként kevésbé ismert programok, előadók bemutatására összpontosítottunk.

A korábbi két évad tapasztalatai alapján a kedvezményes elővásárlási időszakot szeptember 30-ig tartottuk fenn. Eredményeink azt mutatják, hogy október – december hónapokban már csak minimálisan érvényesítettek kedvezményt a vásárlók, azaz az évadkezdés után jellemző az 1-1 koncertre történő jegyvásárlás.

A Ma este Színház! internetes portállal történő együttműködésünk továbbra is sikeresnek mondható. Előadásainkra átlagosan 20-40 jegyet ezen a csatornán keresztül vásároltak meg aznap 50 %-os kedvezménnyel. Ezzel a formával olyan koncertlátogatókat (zömmel fiatalokat) is sikerül megszólítanunk, akik jellemzően csak aznap döntik el, hogy milyen programot válasszanak.

**Nemzeti Énekkar**

Nagyon izgalmas év volt a Nemzeti Énekkar életében a 2016-os.

Összesen 52 koncertet adtunk, ebből 40-et Budapesten (különböző helyszíneken), 11 hangversenyünk volt vidéken és 1 előadásunk külföldön.

Koncertjeink között 13 ifjúsági hangverseny volt, ezek közül a Filharmónia Magyarország Kft. által szervezetteken – ezúttal főleg Budapesten – a népszerű Mesélő Muzsika kórusművek sorozatát adtuk kilenc alkalommal.

Különlegesség, hogy koncertjeink közül 7 előadás opera volt (Aleko, Capuletti e i Montecchi, Otello, A nürnbergi mesterdalnokok, Hamupipőke [az utóbbi kettő két-két alkalommal]).

Minden korábbinál nagyobb létszámban énekeltünk kortárs szerzőktől, összesen 19 koncert műsora kötődött napjaink zeneszerzőihez.

A koncertjeink közül 17 db külön felkérés alapján jött létre, közülük szakmailag kiemelkedett

- a Tavaszi Fesztiválon elhangzó különleges Rachmanyinov-opera, az Aleko Kocsis Zoltánnal, ami magyarországi bemutató is volt.

- a Győri Filharmonikusok nagyszabású, nemzetközi szereposztású Otello-produkciója José Cura vezényletével.

- az Erkel Színházban megvalósult bel canto operakülönlegességet, a Capuleti e i Montecchi-t.

- a Budapesti Wagner Napokon bemutatott A nürnbergi mesterdalnokok produkciót.

- a világhírű Krzystof Penderecki oratóriumát, a Jeruzsálem hét kapuja címmel, melyet maga a Szerző vezényelt.

Áprilisban Bartók szülővárosában, Nagyszentmiklóson a capella művekkel szerepeltünk nagy sikerrel, ezen a koncerten mutatkozott be karigazgatóként, az Énekkar új művészeti vezetője, Somos Csaba.

Ezek a koncertek rendkívüli fontossággal bírnak műsorpolitikánkban, nemcsak azért, mert a hangversenyek élő élményét visszük el a kárpát-medencei közönséghez, hanem azért is, mert a művek magyarul szólnak. Művészeinkben életre szóló nyomot hagytak, hogy egy-egy településen a lakosok apraja-nagyja hallgatta énekkarunkat és fellépésünket „történelminek” titulálták, mert a község közel ezer éves fennállása óta ilyen rangos együttes még nem szerepelt náluk.

Emellett minden alkalommal nagy hangsúlyt fektetünk arra, hogy ezeken az ún. „nemzetpolitikai koncerteken” mindig elhangozzék legalább egy, az adott ország többségi kultúrájához tartozó szerző műve is.

Az énekkar előadásain közreműködő zenekarok: a Nemzeti Filharmonikus Zenekar, az MR Zenekar, a Budapesti Filharmóniai Társaság Zenekara, a Győri Filharmonikus Zenekar, a Savaria Szimfonikus Zenekar, a Pannon Filharmonikusok, a Miskolci Szimfonikusok, a Szolnoki Szimfonikusok, a MÁV Szimfonikusok, a Dohnányi Szimfonikus Zenekar, a Concerto Budapest, az Egri Szimfonikusok.

**Nemzeti Filharmonikus Zenekar**

2016-ban első jelentős koncertünket január 20-án a MÜPA nagytermében tartottuk: „Csak tiszta forrásból” címmel. A Kocsis Zoltán és Sebő Ferenc által összeállított műsor Bartók Béla és Kodály Zoltán népzenei gyűjtéséből és ezeknek Bartók és Kodály által elkészített zenekari változataiból állt. A dallamokat először eredeti formában a „Fölszállott a páva” tehetségkutató résztvevői, majd a művek komolyzenei feldolgozását

zenekarunk és énekkarunk adta elő. A kórus kivételével azonos összeállításban Kolozsváron és Marosvásárhelyen ismételtük meg a koncertet 2016 szeptemberében. Ugyancsak a népzenére alapozott, hasonló szerkesztésű koncertet adtunk novemberben Sanghaiban, ezúttal a Muzsikás Együttes részvételével.

Zenekarunk idén is részt vett a MÜPÁ- ban megrendezett maratonon, melyen Kocsis Zoltán vezényletével Schumann II. szimfóniáját adtuk elő.

Februári koncertjeink közül említést érdemel a Perényi Miklós szólójával előadott Dvorák – csellóverseny, valamint a hatalmas apparátust igénylő Planéták előadása. Gustav Holst művét Halász Péter dirigálta.

Február 17-én a BMC-ben Játékok című művének bemutatásával köszöntöttünk a 90 éves Kurtág Györgyöt.

Kortárs magyar szerzőink műveinek bemutatását folytattuk márciusban Eötvös Péter Ima című kórusra és zenekarra komponált művének magyarországi bemutatójával.

Szokolay Sándor 85. születési évfordulójára emlékezve tartottuk március 30-i koncertünket Nyitányfantáziájának, Trombitaversenyének és a Vérnászból készült szvitjének előadásával.

Vezényelt: Kocsis Zoltán.

A Tavaszi Fesztiválon ugyancsak magyarországi bemutatóként közönség elé vittük Rachmaninov : Aleko című operáját orosz vendégénekesek közreműködésével.

Külföldi vendégkarmestereink közül kiemeljük Carlo Montanarot , aki áprilisban a Zenakadémián Beethoven és Csajkovszkij műveit vezényelte, valamint Kobayashi Ken-Ichirot , aki Beethoven VII. szimfóniáját és Mozart: Requiem-jét dirigálta.

Áprilisban és májusban zenekarunk volt az MTVA által rendezett „Virtuózok” produkció rezidens zenekara . Fontosnak tekintettük, hogy a fiatal tehetségek bemutatkozását zenekari közreműködésünkkel elősegíthessük a középdöntőtől a gálaestig.

Komoly szakmai kihívás volt számunkra, mikor világhírű művészek koncertjein szerepelhettünk közreműködőként. Ilyen volt Diana Damrau szopránénekes estje és a Nyári Fesztivál megnyitóján a Margitszigeten Yuja Wang zongoraművész koncertje.

A Miskolci Bartók+ Operafesztivál záró koncertjén Bartók művei mellett Veress Sándor Bartók emlékére írott Threnos című művét is előadtuk.

Az évadot hagyományos martonvásári koncertjeinkkel zártuk.

A 2016-os év a Bartók Bélára történő emlékezés jegyében zajlott. Ennek jegyében szeptember 25-én Ránki Dezső közreműködésével, Kocsis Zoltán vezénylete alatt szerzői esttel emlékeztünk nagy zeneszerzőnkre.

A nyitókoncertünkről több szép kritika is megjelent, hadd idézzünk kettőt közül ezek közül:

„ …„…A III. zongoraversenyről egy picit bővebben is lehetne beszélni. Ránki Dezső olyan fantasztikusan játszotta a III. zongoraversenyt, hogy komolyan mondom, revelatív élmény volt ez. Én már hallottam vele többször is és ez egy nagyon gyakran játszott darab, Kocsisék is sokszor csinálták, meg merem kockáztatni, hogy ilyen én még nem hallottam. [...] ha én valaha tanítani fogom még ezt a darabot, akkor csak ebből a felvételből.” Új Zenei Újság – Mácsai János, 2016. október 1.

„…Jó volt ott lenni ezen a hangversenyen, tulajdonképpen Bartók még halálában is nagy szolgálatot tett nekünk. Ez az évforduló szeptember végén egyértelműen a legjobb alkalom arra, hogy elkezdődjön egy új koncertszezon. […] És mostantól az a Bartók koncert NFZ-vel, Kocsissal és Ránkival lesz a viszonyítási alapunk. Igazán jó dolgunk van…”

(Dauner Nagy István – Cafe Momus – 2016. október 9.)

A CAFe Budapest Fesztiválon október 7-én a Kékszakállú herceg vára és a Csodálatos mandarin című műveket adtuk elő színpadi megvalósításban. A Káel Csaba által rendezett előadást novemberben Sanghaiban is előadtuk.

Az október 7-i előadásunk volt Kocsis Zoltán utolsó budapesti fellépése zenekarunkkal. Ezután még október 13-án Győrben lépett fel zenekarunkkal

November 6-án bekövetkezett halála megrendítően hatott társulatunkra.

Az év hátralévő részében a lelkileg megviselt zenekar Kocsis Zoltán helyettesítésére Kovács János karmester mellett fiatal dirigenseket kért fel: Farkas Róbertet, Vajda Gergelyt és Madaras Gergelyt.

Meg kell említenünk a „Próbatermi vendégség” címén tartott kamarazenei koncertjeinket, melyeken zenekari művészeink működnek közre, s ez pozitív hatást gyakorol zenekari munkájukra is. Az év során számtalan fiatal magyar művészt léptettünk fel, a már említett karmestereken kívül: Boros Misi, Lugosi Dániel Ali,Pasztircsák Polina, Berecz Mihály, Váradi László , Zalai Antal. Végezetül szeretnénk megemlíteni, hogy az év során több hangversenyünket megismételtük. A helyszínek Pécs, Szeged, Miskolc, Debrecen, Nyíregyháza, Győr.

**Nemzeti Kottatár**

A kottatár a 2016. évben saját rendezésű koncertekre összesen 233 művet adott ki:

ebből hazai bérlés: - kotta

külföldi bérlés: 39 mű kottája

vásárlás: 50 kotta

saját előállítás: 15 kotta

saját állományú régebbi anyag: 129 mű kottája

A. Bevételek

A 2016. évben a Nemzeti Kottatár bevételei kizárólag a zenekari anyagok, illetve zongorakivonatok, valamint csekély hányadban partitúrák és kispartitúrák kölcsönzéséből eredt. A kottakölcsönzésből- és munkaanyagok előállításából származó nettó bevétel a 2016. évben mindösszesen 3.257.391.- forint volt. Ebből 1.493.661.-Ft értékben a budapesti hivatásos együttesek, 997.105,-Ft értékben pedig a vidéki hivatásos együttesek kölcsönöztek. A korábbi kottaállomány átadása miatt 50%-os kedvezményt élvező Filharmónia Magyarország Kft. számára összesen 462.965.-Ft értékben kölcsönöztünk zeneműveket. Az amatőr zenei együttesek számára kölcsönzött kották összesen 303.660.-Ft értéket tettek ki. A Liszt Ferenc Zeneművészeti Egyetem diplomahangversenyeire díjtalanul kölcsönzött művek száma elenyésző mennyiséget tett ki.

B. Kiadások (kizárólag szakmai célú kiadások, az irodaszer és a műszaki jellegű kiadások nélkül)

A 2016-ban a Nemzeti Kottatárhoz tartozó nettó kiadások az alábbi tételekből tevődtek össze:

Kottabeszerzés:4.670.048 forintértékben vásároltunk új zenekari és énekkari anyagokat, a hozzájuk tartozó partitúrákkal, valamint zongorakivonatokkal. Újra el kellett készíttetnünk Vajda János kortárs magyar zeneszerző Karácsonyi oratóriuma eltűnt zongorakivonatainak kottagrafikáját összesen 72.942.-Ft értékben. A 2016. évi beszerzés volumene 595.061 Ft-tal marad el a 2015. évi beszerzések összegétől. Az új kották vásárlására fordított kiadások, a kölcsönzési bevételeknek, és a saját használatnak köszönhetően már rövid távon is jelentős költségmegtakarítást eredményeztek. A 2016. évben is tovább folytattuk a Nemzeti Énekkar rossz minőségű, korszerűtlen, illetve elhasználódott kottaállományának megújítását. Főként kortárs magyar és külföldi kompozíciókat vásároltunk, amelyeket az ország más énekkarainak is megfizethető áron kölcsönözhetünk tovább. Továbbra is jelképes áron kölcsönzünk jó minőségű zenekari- és kórusműveket az ország hivatásos és amatőr zenekarai számára (14.000 Ft/mű/koncert a zenekari művek, 12.000 Ft/mű/koncert az énekkari művek esetében), hogy ez által is hozzájáruljunk a hivatásos és amatőr zenekultúra nemzetközileg elismert magas színvonalának fenntartásához.

1.) Kottabérlés: kiadói jogdíjat élvező zenekari és énekkari műveket az elmúlt évben posta- és bankköltség nélkül összesen 6174478.- forint értékben béreltünk, kizárólag külföldi kiadóktól.

A megelőző 2015. év kottabérlési kiadásaihoz képest csaknem 200.000 Ft értékű csökkenés következett be. Bank- és postaköltség nélkül összesen 178.315.- Ft-tal kevesebbet költöttünk kottabérleti díjra, ami elsősorban a saját állomány folyamatos, jó minőségű kottákkal való bővítésének köszönhető, valamit a régebbi korok repertoárjára erősebben építő műsorszerkesztésnek köszönhető.

2.) Feldolgozás: A kottatári állomány számítógépes feldolgozása jelenleg az énekkari állomány befejezésénél tart.

3.) Állagmegóvás-kötészet: A 2016. évben egyetlen zenekari anyagot restauráltattuk összesen 15.000 forint értékben Goldmark Károly „Ländliche Hochzeit” című művét a Goldmark-évforduló alkalmából. A kompozíció muzeális értékűnek számító kottaanyaga modern kiadásban egyáltalán nem beszerezhető, így a tényleges anyagi értéknél sokkal jelentősebb használati értéket sikerült megmentenünk a magyar zenekari kultúra számára.

**Nemzetközi tevékenység**

A. Külföldi turnék

A Magyar Nemzeti Filharmonikus Zenekar és a Magyar Nemzeti Énekkar 2016. évben 20 alkalommal valósíthatott meg külföldi fellépést (Romániában, Japánban, Kínában, Szlovákiában és Lengyelországban), ahol a közönség soraiban összesen 20.393 koncertlátogató üdvözölte együtteseinket.

2012. évben indítottuk el a környező országokba tett turnékoncert-sorozatunkat, melynek során olyan szép és nemes küldetésünknek tehetünk eleget, hogy elsősorban magyar és helyi szerzők műveiből összeállított műsor-összeállításainkat megoszthatjuk a gazdaságilag talán még nehezebb helyzetben lévő szomszédos országok, magyarok is lakta városainak közönségeivel. Az azóta is zajló missziós körútjaink során együtteseink már számos fellépést tudhatnak maguk mögött, és a jövőben is szeretnénk a határ-menti közönséget vendégszerepléseinkkel minél gyakrabban megörvendeztetni.

A Bartók Béla születésének 135. évfordulója alkalmából indított emlékév keretein belül - folytatva határ-menti koncertsorozatunkat - énekkarunk Nagyszentmiklóson, Bartók szülővárosában adott hangversenyt, zenekarunk Kolozsvárott és Marosvásárhelyen lépett fel. Utóbbiak programjának különlegességét az adta, hogy a Bartók és Kodály által feldolgozott dallamokat először eredeti formájában a „Fölszállott a páva” népzenei tehetségkutató résztvevői, majd a művek komolyzenei feldolgozását a Magyar Nemzeti Filharmonikus Zenekar adta elő. Együtteseink rendszeres meghívásokat kapnak Romániába, és a fenti események rendkívüli sikerén felbuzdulva folytatjuk a további visszatérések tervezését.

A Magyar Nemzeti Filharmonikus Zenekar - a Müpa felkérésére - Kínában is bemutathatta Bartók Béla nagyszerű műveit, a Magyar Kulturális Hét keretein belül rendezett koncertjeivel. Bízunk benne, hogy első kínai vendégszereplésünkkel további hosszú távú együttműködéseket alapozhattunk meg, és a helyi koncertrendezőkkel folytatott tárgyalásaink eredményesek lesznek.

Zenekarunk kassai és lengyelországi fellépéseivel többszörösen ünnepi koncertsorozatot adhattunk Bartók Béla születésének 135. évfordulójára, az idei ’56-os forradalom 60. emlékévéhez kapcsolódóan, illetve a Lengyelországi Magyar Kulturális Évad 2016/17 programjainak keretein belül. Legutóbbi szlovákiai és lengyelországi koncertjeink során a helyi közönség kiemelkedő vendégszeretete és koncertjeinket követő rendkívül pozitív visszhangok alapján bízunk benne, hogy a későbbiekben is meghívásokat kapunk hasonló koncertkörútra.

Kocsis Zoltán főzeneigazgatónk az erdélyi koncerteken vezényelhette utoljára zenekarát külföldön. A japán, és kínai koncertekre sajnos már nem volt ereje velünk tartani, Japánban Kobayashi Ken-Ichiro, Kínában Kovács János vettet át tőle a pálcát. Kassai és lengyelországi fellépéseinket is Kocsis Zoltánnal együtt terveztük, ezek megvalósulásáig már nem tudott köztünk maradni.

B. Külföldi vendégművészek

A Magyar Nemzeti Filharmonikus Zenekar önálló, illetve a Magyar Nemzeti Énekkarral közös produkcióihoz 2016-ban, az érvényben lévő rövid- és középtávú stratégiai tervet követve, 5 külföldi vendégkarmester és 6 külföldi szólista meghívását tudtuk vállalni. A külföldről hívott vendégművészeket a főzeneigazgató személyi elképzeléseinek és a konkurencia területi tevékenységének figyelembevételével választottuk ki, illetve a repertoár-ajánlásaik szerinti műsorválasztás a főzeneigazgató dramaturgiai koncepciója alapján formálódott véglegessé.

Mivel többnyire kénytelenek vagyunk a külföldről hívott vendégművészek nemzetközi piaci értékéhez igazodni, az elmúlt években, korlátozott anyagi lehetőségeink figyelembe vételével csak úgy tudtunk az egyes előadások költségein visszafogni, ha csak egészen kivételes, kiemelt koncertek esetében hívtunk meg külföldi szólistát meghívott vendégkarmesterrel közös produkcióhoz. 2016-ban sajnos nem nyílt lehetőségünk önálló szervezésű produkción belül egyszerre több külföldi vendégművészt is felléptetnünk.

Ugyanígy, a külföldi vendégművészek - magyar fellépőkkel összehasonlítva, még a sikeres „alkudozásokat” követően is mindenképpen kimagasló - honoráriuma, továbbá a meghívásukhoz kapcsolódó egyéb kiadások sajnos nem teszik elégszer lehetővé azt sem, hogy a Filharmónia Magyarország Kft-ken keresztül szerveződő vidéki koncertjeinkre külföldi vendégművészekkel közös produkciót vigyünk. Ebben az évben két alkalommal vállalhattunk vidéki vendégszereplést külföldi vendégművész közreműködésével.

Büszkén mondhatjuk, hogy a Magyar Nemzeti Filharmonikusok felkéréseit kivétel nélkül örömmel fogadják a világszínvonalú, illetve világhírű külföldi művészek. E felkérések kettős célt szolgálnak: a kiváló külföldi vendégművészek egyrészt színesítik a hazai közönségnek szánt éves koncertprogramunkat, másrészt hozzájárulhatnak ahhoz, hogy a Magyar Nemzeti Filharmonikusokat mind a hazai, mind a nemzetközi zenei piacokon a legjobb szimfonikus együttesek között tartsák számon.

A 2016. év jelentős produkciói között említhetjük többek között: Kobayashi Ken-Ichiro, Carlo Montanaro, Jean-Efflam Bavouzet, és Kun Woo Paik újabb visszatéréseit zenekarunkhoz, továbbá hogy a világranglétrán elsők között számon tartott zongoraművész, Shai Wosner is elfogadta meghívásunkat.

A 2016-ban ünnepelt Bartók-évben különösen nagy örömünkre szolgált, hogy hazai fellépéseink során több külföldi vendégművésszel együtt is megszólaltathatunk Bartók műveket, és ezzel is erősíthetjük a köztudatban a zeneszerző munkásságát.

**Baráti- és Támogatói Kör**

A közönségépítés célja, hogy minél több ember számára tegyük ismertté és elérhetővé a klasszikus zenét. Fontos megszólítani azokat az embereket, akik nem vagy csak ritkán járnak koncertekre, de a már meglévő, lojális közönséggel való kapcsolat ápolása is elengedhetetlen. Olyan új és kreatív módokat kell találni, ami segít megtartani a meglévő közönséget és új közönséget is képes vonzani. Ezt a törekvés egyrészt beépítettük műsorstratégiánkba, másrészről olyan programokat szerveztünk, amik ezt a célt szolgálták, és elsősorban helyi közösségeket szólítottak meg.

2016-ban a Baráti Kör tagok csak az elővásárlás alkalmával megvették a 2016/2017-os évadra árusított koncertjegyek negyedét. Továbbra is stabil törzsközönségként számíthatunk rájuk, akik azon túl, hogy jelen vannak az előadásainkon, élő kapcsolatot is tartanak a Filharmonikusokkal. A Baráti Kör tagok egyre nagyobb számban válnak Támogatókká. Az elmúlt évekhez képest 7%-kal nőtt azoknak a száma, akik kisebb-nagyobb összeggel járultak hozzá a Zenekar, az Énekkar és a Kottatár működéséhez.

Ezért cserébe és azzal a céllal, hogy további támogatókat nyerjünk, a komolyzenei koncerteken túl egyéb zenei témájú vagy a hangversenyeinkhez köthető eseményekkel hívogatjuk régi és leendő tagjainkat.

A 2016-os év programjaiból:

- zenei városnézés Bécsben egy Baráti Kör tag idegenvezetésével

- tematikus Modigliani tárlatvezetés a Nemzeti Galériában

- részvétel a Szegedi Kortárs Balett Tavaszi Áldozat/Táncszvittjének előadásán a Müpában

- Ludwig Múzeum – Érmezei Zoltán tárlatvezetés

- Hagyományok Háza - táncelőadások

- RS9 színház – Ibsen: Ha mi holtak feltámadunk

- Beethoven Emlékmúzeum – Martonvásár tárlatvezetések

-Otello – Budapesti Nyári Fesztivál

-Picasso tárlatvezetés kamarakoncerttel (a Nemzeti Filharmonikusok művészeivel) a Nemzeti Galériában

Együttműködés kulturális Intézményekkel

Részben hűséges közönségünk további inspirálása részben új pártolók megszerzése a célja a különböző kulturális intézményekkel közös rendezvényeinknek. A következő intézményekkel állunk kapcsolatban:

• Ludwig Múzeum

• Hagyományok Háza

• Trafó

• RS9 Színház

• Szépművészeti Múzeum és Nemzeti Galéria

• Iparművészeti Múzeum

• Ybl Társaság

• Zeneakadémia

• Nemzeti Táncszínház

A közös programok mellett társintézményeink vállalják, hogy baráti körükben promótálják koncertjeinket, így még több potenciális nézőre tudunk szert tenni.

Próbalátogatások

Az elmúlt évben több próbalátogatást is szerveztünk, melyek egy része szakmai volt- Zeneakadémia hallgatói-, másrészről általános iskolák illetve partner intézményeink hallgatói, dolgozói számára. A Zeneakadémia hallgatói számára lehetővé tesszük a hospitálást, próbalátogatást, hogy ezáltal is segítsük fejlődésünket, szakmai előmenetelüket. Eképpen is igyekszünk a fiatalokat segíteni.

Külön kiemelnénk még azokat a csoportokat, akik idősek, nyugdíjasok és életüket a zene szolgálatának rendelték. Mi ezzel a gesztussal igyekszünk leróni hálánkat nekik, amiért munkájukat a komolyzenének szentelték. E kis csoportok (Wágner Társaság, Kodály Társaság) számára a próbalátogatás ingyenes.

**Marketing kommunikációs tevékenység**

Tervünknek megfelelően 2016. évben marketing kommunikációs aktivitásunk középpontjába az online és közösségi felületeken történő kommunikációt állítottuk, megtartva a legfontosabb hagyományos tájékoztató eszközöket, illetve kölcsönösségen alapuló tömegmédiumot.

Nyomtatott, tájékoztató anyagok (2015-2016, és 2016-2017. évad)

• 14 féle 6 oldalas (A/4 2x hajtva) magyar és angol koncertprogram ismertető leporellót készítettünk (szerkesztés, grafikai tervezés, nyomdai kivitelezés) a Müpa nagytermi és a zeneakadémiai koncertjeinkhez. A családi matiné és a kamarazenei koncertjeinkhez nem készítünk. A kiadványok példányszámait az értékesített jegyek számához igazítjuk.

• 9 féle dupla B/1 méretű havi digitális plakátot (szerkesztés, grafikai tervezés, közzététel) készítettünk, amelyet a Müpa előcsarnokában lévő plakáthelyükre helyeznek ki.

• 13 féle koncertbanner (szerkesztés, grafikai tervezés) készítése régi honlaphoz, Muzsikalendarium oldalra, új honlaphoz promóciós felülethez, kb. 40 mutációban.

• 2016-2017. új évad kiadványok

o 56 oldalas új évad kiadvány (szerkesztés, grafikai tervezés, nyomdai kivitelezés)

o 4 féle 6 oldalas leporello (Kamarazenei koncertek (3 koncert), Mesés zenék – családi matinék (3 koncert), rövid koncertprogram magyar (2016. szept-2017. május 30.), rövid koncertprogram angol)

o 2 féle új évad digitális plakát (szerkesztés, grafikai tervezés, közzététel)

o 1 roll-up (mutációtervezés, nyomdai gyártás)

• Martonvásári kiadványok készítése

o 3 koncertet tartalmazó 6 oldalas programismertető

o B/2 plakát

• Nemzeti Filharmonikusokat bemutató prospektus elkészítése

2,5 óra zenei demoanyaggal pendrive-on a prospektus mellékleteként

Kis példányszámban készítettük el az új, aktualizált információkat tartalmazó Nemzeti Filharmonikusokat bemutató prospektust és pendrivot. Kocsis Zoltán még lektorálta, felügyelte a zenei demoanyagot. Az anyagot már nem tudtuk terjeszteni Kocsis Zoltán betegsége, majd halála miatt.

Médiastratégia

Médiastratégiánkban olyan eszközöket kerestünk, és használtunk, amelyek lehetővé tették a költségkeretünkből a folyamatos jelenlétet az ismertség fenntartása érdekében, rugalmasan lehet kampányokat menedzselni (indítani, lemondani) a jegyértékesítéssel összhangban, eredménye mérhető, így lehetőség van az eredmények folyamatos javítására, valamint megfelel a médiahasználati trendeknek.

Közszolgálati Rádióban reklámkampány az MTVA-val meglévő barter szerződésünk keretében.

• 3 kampány koncertek jegyértékesítés támogatásához

• karácsonyi árkedvezményes jegyvásárlás kampány az MTVA-val meglévő barter szerződésünk

• 4 reklámszpot gyártása; szövegírás és zene saját produkció, szpotgyártása MTVA

Jegyértékesítési partner weboldalán, www.jegy.hu oldalon

9 koncert kiemelt hirdetését jelentettük meg, valamint a martonvásári Beethoven-koncertek kiemelt hirdetését, az új évad kedvezményes elővételi jegyvásárlását a www.jegy.hu oldalon slider formájában

Koncertkalendárium és www.muzsikalendárium.hu oldalon

22 saját szervezésű koncert programját jelentettük meg a 18000 példányban megjelenő Koncertkalendáriumban és az online felületükön.

Online és közösségi marketing tevékenységünk

Az online és közösségi marketing kommunikációs tevékenységünk hosszabb távú fejlesztését tervezzük, és ezt alátámasztják a digitális változások, eszközhasználatok. Ennek tükrében kezdtük el 2015. év végén honlapunk fejlesztését a kutatással, majd 2016-ban a fejlesztés és élesítés. Az új honlapunkat tabletre és mobiltelefonra is optimalizáltuk.

Facebook

Közösségi oldalunkat a Facebook oldalt több éve építjük. A felépített és tervezett közösségépítés 2015. végén kezdtük, vagyis az első teljes év 2016. volt.

• 4042 fővel (57 %) nőtt rajongóink száma

• 328 bejegyzést tettünk közzé 2016-ban

A Facebook oldalunkon rendszeresen van JÁTÉK hangversenyjegyekért. A játékokon egyre nagyobb az aktivitás, egyre többen osztják meg az információkat, és egyre gyakoribb, hogy a rajongók adnak tanácsot, vagy javasolnak.

Youtube csatorna

2016. évben 20 anyagot tettünk fel a Youtube-ra. 3 filmmel az új évadunkat ajánlottuk: Kocsis Zoltán, Kovács Géza, Somos Csaba, zenekari és énekkari művészek, 17 film koncert részlet illetve zenekari, énekkari művészek gondolatai, interjúk. 17 anyag a saját gyártásunkban készült el.

Online-kampányok

2016. évben 15 online kampányt bonyolítottunk a Facebook-n, google csatornán, és a youtube-n.

• 2 „like”-gyűjtő kampányt,

• 2016-2017. új évad tavaszi népszerűsítő és

• új évad őszi emlékeztető kampány, és

• karácsonyi kedvezményes akció

• 10 koncertkampányt bonyolítottunk, amelyek hatással voltak a jegyértékesítésre.

Az online kampányoknál minden esetben teszteltük a bannereket, azon bannerek megjelenésére költöttünk, amelyekre a legtöbben kattintottak.

Évadkampány eredményessége

Google adwords megjelenés 5.999,506

kattintások száma 8.989

egy kattintás átl. ktg. 58 Ft

Facebook megjelenések száma 12.395.833

elérés 782.591 fő

kattintások száma 10.626

egy kattintás átl. ktg. 47 Ft

Youtube megjelenések száma 360.382

megtekintések száma 164.630 fő

egy megtekintés átl. költsége 2,12 Ft

Online koncert kampányok eredményessége

Online koncert kampányaink megjelenés számai 250.000 – 1.500.000 db megjelenés/kampány

elérési számok 90.000 – 300.000 fő potenciális közönség elérés

kattintások száma 900 – 3500 /kampány

Az eredmények folyamatos elemzésével a kampányok költséghatékonysága növelhető.

Az online kampányokhoz mintegy 150 banner és coverképet készítettünk.

Budapest, 2017. május 15.

Herboly Domonkos

főigazgató